b'\n_START_ARTICLE_\nKarelijos herbas\n_START_PARAGRAPH_\nKarelijos herbas\xc2\xa0\xe2\x80\x93 oficialus Karelijos respublikos simbolis, patvirtintas 1993\xc2\xa0m. spalio 25 d.\n_START_SECTION_\nHerbo apra\xc5\xa1as\n_START_PARAGRAPH_\nHerbo skydas sta\xc4\x8diakampiu vir\xc5\xa1umi ir pusapvale apa\xc4\x8dia, dukart perskeltas \xc4\xaf tre\xc4\x8ddalius, su auksiniu bordi\xc5\xabru ir auksiniais stilizuotais spygliuo\xc4\x8di\xc5\xb3 atvaizdais, pusiau susiliejusiais su bordi\xc5\xabro \xc5\xa1onais\xc2\xa0\xe2\x80\x93 de\xc5\xa1in\xc4\x97je egl\xc4\x97s, kair\xc4\x97je\xc2\xa0\xe2\x80\x93 pu\xc5\xa1ies. Vir\xc5\xa1 skydo auksin\xc4\x97 a\xc5\xa1tuonkamp\xc4\x97 \xc5\xbevaig\xc5\xbed\xc4\x97 su kvadratine skylute. Vir\xc5\xa1utinis laukas raudonas, vidurinis\xc2\xa0\xe2\x80\x93 \xc5\xbeydras, apatinis\xc2\xa0\xe2\x80\x93 \xc5\xbealias. Lauke juodas \xc5\xa1\xc4\x97lstantis raudonai ginkluotas lokys.\n_START_SECTION_\nHerbo kilm\xc4\x97\n_START_PARAGRAPH_\nHerbo autorius Jurijus Nivinas (\xd0\xae\xd1\x80\xd0\xb8\xd0\xb9 \xd0\xa1\xd0\xb5\xd1\x80\xd0\xb0\xd1\x84\xd0\xb8\xd0\xbc\xd0\xbe\xd0\xb2\xd0\xb8\xd1\x87 \xd0\x9d\xd0\xb8\xd0\xb2\xd0\xb8\xd0\xbd). Herbas sukurtas remiantis 1920\xe2\x80\x931922\xc2\xa0m. egzistavusios Uchtos respublikos herbu, kuris buvo sukurtas suomi\xc5\xb3 dailininko Akselio Galen-Kalelos (suom. Akseli Gallen-Kallela). Dabartinis herbas skiriasi lauko spalvomis (dabartin\xc4\x97s paimtos i\xc5\xa1 Karelijos-Suomijos TSR v\xc4\x97liavos), prid\xc4\x97ti karel\xc5\xb3 ornament\xc5\xb3 elementai.'